**Қонуни Ҷумҳурии Тоҷикистон**

**Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳифзи хок»**

**Моддаи 1.** Ба Қонуни Ҷумҳурии Тоҷикистон «Дар бораи ҳифзи хок» аз 16 октябри соли 2009 (Ахбори Маҷлиси Олии Ҷумҳурии Тоҷикистон, с. 2009, №9-10, мод.548) тағйироту иловаи зерин ворид карда шаванд:

1. Дар моддаи 1:

- дар сархати якум калимаи «маъданӣ» ба калимаи «минералӣ» иваз карда шавад;

- сархати дувоздаҳум дар таҳрири зерин ифода карда шавад:

«- **харобшавии хок** – паст гардидани сифатҳои табиӣ, кимиёвӣ ва (ё) биологии хок дар натиҷаи равандҳои табиӣ ва антропогенӣ, ки ба камшавӣ ё нобудшавии сохт ва таркиби хок, инчунин иҷро нагардидани вазифаҳои муҳими экосистемавии он сабаб мегарданд;»;

- сархати сездаҳумхориҷ карда шавад.

2. Аз моддаи 2 калимаи «(Сарқонуни)» хориҷ карда шавад.

3. Дар моддаи 5:

- дар сархати дуюм калимаи «ваколатдор» ба калимаҳои «ваколатдори давлатӣ дар соҳаи ҳифзи хок» иваз карда шавад;

- сархатҳои чорум, шашум ва ҳаштум дар таҳрири зерин ифода карда шаванд:

«- тасдиқи стратегияҳо, барномаҳо ва нақшаҳои амал дар соҳаи ҳифзи хок;

- тасдиқ намудани тартиби мансуб донистани хок ба хоки нодир ва хоке, ки ба он хатари аз байн рафтан таҳдид мекунад;

- муайян намудани самтҳои асосии ҳамкории байналмилалӣ дар соҳа».

4. Дар моддаи 6:

- дар қисми 1 калимаи «гуногуннавъии» ба калимаҳои «намудҳои гуногуни» иваз ва калимаҳои «ҷомеъ ва» хориҷ карда шаванд;

- дар қисми 2 калимаи «ҷомеъ» ба калимаҳои «мақсадноки давлатию минтақавӣ» иваз карда шавад.

5. Дар моддаи 7:

- дар қисми 2 калимаи «шомили» хориҷ, калимаҳои «он, ки иҷрои вазифаҳояшро таъмин менамоянд, буда» ва «навъи» мувофиқан ба калимаҳои «онро дар бар гирифта,» ва «намуди» иваз карда шаванд;

- дар қисми 5 калимаҳои «замини киштзорҳо» ба калимаҳои «заминҳои таъиноти кишоварзӣ» иваз карда шаванд.

6. Дар қисми 3 моддаи 9 калимаҳои «навъ ва зернавъҳои» ба калимаҳои «намуд ва зернамудҳои» иваз карда шаванд.

7. Дар моддаи 11:

- қисми 1 дар таҳрири зерин ифода карда шавад:

«1. Ҳифзи қабати ҳосилхези хок аз тарафи мақомоти ваколатдори давлатӣ ва заминистифодабарандагон таъмин карда мешавад.»;

- дар қисми 4 калимаи«киштзорҳо» ба калимаҳои «заминҳои таъиноти кишоварзӣ» иваз карда шавад.

8. Дар қисми 2 моддаи 13 калимаҳои «чангу дуд» ба калимаҳои «партовҳои моддаҳои ифлоскунанда ба ҳаво ва объектҳои об» иваз карда шаванд.

9. Дар моддаи 15:

- аз қисми 1 калимаи «аввал» хориҷ карда шавад;

- ба қисми 3 пас аз калимаи «натиҷаҳои» калимаҳои «корҳои вобаста ба» илова карда шаванд.

10. Дар моддаи 16:

- дар номи модда калимаи «камғизо» ба калимаи «харобшавӣ» иваз карда шавад;

- дар қисми 1 калимаҳои «камғизо, хушк ва сахт нашудани хок» ба калимаҳои «ҳифзи хок аз харобшавӣ, хушку сахтшавӣ» иваз карда шаванд;

- дар қисми 2 калимаҳои «камғизо нашудани», «маъданӣ ва органикӣ» ва «камғизошавӣ» мувофиқан ба калимаҳои «харобшавии», «органикӣ, минералӣ ва биологӣ» ва «харобшавӣ» иваз карда шаванд;

- дар қисми 4 калимаҳои «маъданӣ ва органикӣ» ба калимаҳои «органикӣ, минералӣ ва биологӣ» иваз карда шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 3 январи соли 2024, № 2027**

**Қарори**

**Маҷлиси миллии**

**Маҷлиси Олии Ҷумҳурии Тоҷикистон**

**Дар бораи Қонуни Ҷумҳурии Тоҷикистон**

**«Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳифзи хок»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳифзи хок» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон Рустами Эмомалӣ**

**ш. Душанбе, 27 декабри соли 2023, № 449**

**Қарори**

**Маҷлиси намояндагони**

**Маҷлиси Олии Ҷумҳурии Тоҷикистон**

**Дар бораи қабул кардани Қонуни Ҷумҳурии Тоҷикистон**

**«Оид ба ворид намудани тағйироту илова ба Қонуни**

**Ҷумҳурии Тоҷикистон «Дар бораи ҳифзи хок»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳифзи хок» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 21 июни соли 2023, № 1045**